**Volikogu koosoleku protokoll**

Algus 15:00

Lõpp 17:00

Juhataja: Tiit Kuuli

Protokollija: Triin Ärsis

Osalejate nimekiri ( lisa 1)

Volikogu esimees juhatab koosoleku sisse.

Tervitussõnad ütleb Tallinna Tehnikaülikooli rektor härra Jaak Aaviksoo.

1. **Tööandjate Keskliidu 2016/2017 majandusaasta aruanne, auditikomitee raport.**

Auditikomitee esitab ülevaate oma tehtud tööst. Järelduseks - Eesti Tööandjate Keskliidu vahendeid on kasutatud heaperemehelikult. Kõik volikogu esitatud küsimused said vastused.

**Otsustati:** esitada majandusaasta aruanne üldkoosolekule kinnitamiseks.

Volikogu esimees tänab auditikomiteed hea töö eest.

1. **Valitsuse maksupoliitikast.**

Raul Aron teeb volikogule lühiülevaate valitsusliidu maksumuudatuste staatusest. Puudutab panditulumaksu, magustatud jookide maksu, pakendiseadust, töötajate majutuse ja transpordikulu erisoodustus teemasid ning toob välja, et päris suur hulk maksumuudatusi on jõudnud Riigikogus teisele lugemisele. 1. juuliks 2017 a. peaks Vabariigi Valitsus seaduse muudatused vastu võtma, et need saaks 1. jaanuarist jõustuda.

**Otsustati:** võtta info teadmiseks.

1. **Välismaalaste seadusest ja välistööjõust.**

Piia Zimmermann teeb ülevaate sisserände piirarvu teemast (sh sisserännanute kvalifikatsiooni osas) märkides, et piirarv täitub suve jooksul.

**Otsustati:** selgitada veel tööandjate seisukohti selles valdkonnas.

1. **Ülevaade alampalga läbirääkimistest.**

Priit Sarapuu andis ülevaate alampalga läbirääkimistest. Ametiühingu soov oleks mõlemal aastal alampalga tõusuks 65 eurot. Volikogu arutas olukorda.

**Otsustati:** teadmiseks võeti info, et järgmine kohtumine alampalga teemal toimub 21.06.2017 a.

1. **Muud**

Volikogu esimees annab teada, et Eesti Tööandjate Keskliidule on esitanud avalduse kaks uut liikmekandidaati:

* + - 1. Smiso OÜ
      2. Eesti Kutseõppe Edendamise Ühing (EKEÜ)

Ettepanek on nad liikmeteks vastu võtta.

**Otsustati**: lugeda Smiso OÜ ning Eesti Kutseõppe Edendamise Ühingu Eesti Tööandjate Keskliitu vastuvõetuks.

Täna on enne suve volikogu viimane kokkusaamine. Järgmine koosolek on 20.09.2017 a. Samale päevale planeerime ka üldkoosolekut ja Tööandjate Keskliidu 100. aastapäeva vastuvõttu.

1. **Keskliidu hariduse töörühma tööst.**

Valdo Kalm annab ülevaate töörühma tööst. Töörühma töös käsitleti kutse- ja kõrghariduse valdkondi. Oluliseks peeti muuta kutsehariduse osas rahastamise mudel tulemuspõhiseks ning säilitada kutseeksamite sõltumatus ja kvaliteet.

Sõna võttis härra Jaak Aaviksoo, kes tutvustas ülikooli töökorraldust ning arutles volikoguga kutse-ja kõrghariduste puudutavatel sisulistel teemadel.

Valdo Kalm ning volikogu esimees tänavad härra Jaak Aaviksoo’d.

**Otsustati:** kutsehariduse osas tegeleda edasi õpipoisi programmiga ja kutsehariduse kvaliteedi tõstmisega ning rahastamise seadmisega sõltuvusse tulemusest. Koolidest sõltumatud kutseeksamid on hädavajalikud ja peavad saama korrektse rahastuse. Insenerihariduse tuleviku osas on oluline teha ettepanek haridus ja teadusministrile kaotamaks koolides kahetasandiline matemaatika.

Meie strateegiaks kõrghariduses on suurem loodus- ja tehniliste spetsialistide osakaal ning kõrghariduse kvaliteedi tõstmine, rahvusvahelistumine ning interdistsiplinaarsus.

Volikogu esimees tänab volikogu liikmeid. Koosolek on lõppenud.

Tiit Kuuli Triin Ärsis

Juhataja Protokollija